ΠΡΟΣΧΕΔΙΟ ΣΥΜΠΛΗΡΩΜΑΤΙΚΟΥ ΚΑΙ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 4 ΣΤΟΝ ΠΡΟΫΠΟΛΟΓΙΣΜΟ ΓΙΑ ΤΟ ΕΤΟΣ 2001 ΚΑΤΑΣΤΑΣΗ ΕΣΟΔΩΝ ΤΜΗΜΑ III - ΕΠΙΤΡΟΠΗ

(υποβληθέν από την Επιτροπή)

Έχοντας υπόψη:

Το άρθρο 78 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

Το άρθρο 272 της συνθήκης για την ίδρυση της Ευρωπαϊκής Κοινότητας,

Το άρθρο 177 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

Το άρθρο 15 δημοσιονομικού κανονισμού της 21ης Δεκεμβρίου 1977, ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε τελευταία με τον κανονισμό αριθ. 762/2001 της 9ης Απριλίου 2001 [2],

[1] ΕΕ L 356, 31.12.1977, σελ. 1.

[2] ΕΕ L 111, 20.04.2001, σελ. 1.

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο συμπληρωματικού και διορθωτικού προϋπολογισμού αριθ. 4/2001 για τους λόγους που αναφέρονται στην αιτιολογική έκθεση που ακολουθεί.

Π Ε Ρ Ι Ε Χ Ο Μ Ε Ν Α

1.1. Έσοδα :

1.1.1. Αναθεώρηση των προβλέψεων για τους δασμούς, και τις βάσεις ΦΠΑ και ΑΕΠ

1.1.2. Διόρθωση των δημοσιονομικών ανισοτήτων υπέρ του Ηνωμ. Βασιλείου (1997-2000)

1.2. Δαπάνες

1.2.1. Ενίσχυση του κεφαλαίου B7-54 σε πιστώσεις πληρωμών - Δυτικά Βαλκάνια

1.1.2. Τροποποίηση σχολίου του κεφαλαίου B7-70 - Δημοκρατία και Δικαιώματα του Ανθρώπου

2. Γενική κατάσταση των εσόδων

3. Η ΚΑΤΑΣΤΑΣΗ ΤΩΝ ΔΑΠΑΝΩΝ

3.1. Τμήμα III Επιτροπή

ΑΙΤΙΟΛΟΓΙΚΗ ΕΚΘΕΣΗ

Το παρόν σχέδιο συμπληρωματικού και διορθωτικού προϋπολογισμού αριθ. 4 στον προϋπολογισμό του 2001 συνίσταται σε δύο κύρια στοιχεία σχετικά προς τις πιστώσεις πληρωμών: αφενός στο υπόλοιπο για το οικονομικό έτος 2000, και αφετέρου σε ενίσχυση των πιστώσεων πληρωμών για την παροχή βοήθειας για την ανασυγκρότηση των Δυτικών Βαλκανίων για το 2001. Λόγω του επείγοντα χαρακτήρα των αναγκών στα Δυτικά Βαλκάνια, η Επιτροπή επιθυμεί να ζητήσει από την αρμόδια για τον προϋπολογισμό αρχή να εγκρίνει το παρόν ΔΣΠ πριν από τις καλοκαιρινές διακοπές, ώστε να συνεχιστεί απρόσκοπτα η ροή των πληρωμών.

Σύμφωνα με τον δημοσιονομικό κανονισμό, άρθρο 32, το υπόλοιπο του 2000 πρέπει να εγγραφεί στον προϋπολογισμό 2001. Το κλείσιμο των λογαριασμών για το οικονομικό έτος 2000 δείχνει πλεόνασμα 11.612,7 εκατ. ευρώ, που εγγράφεται συνεπώς ως έσοδα στον προϋπολογισμό 2001. Επί πλέον, το τμήμα εσόδων του παρόντος προσχεδίου ΔΣΠ παρουσιάζει την αναθεώρηση των προβλέψεων των δασμών και των βάσεων ΦΠΑ και ΑΕΠ που πρέπει να εφαρμοστούν στο δημοσιονομικό έτος 2001 και τη διόρθωση των δημοσιονομικών ανισοτήτων υπέρ του Ηνωμένου Βασιλείου για τα έτη 1997, 1999 και 2000.

Όσον αφορά την πλευρά των δαπανών, η διόρθωση των αναγκών σε πληρωμές για τα τέσσαρα κονδύλια του προϋπολογισμού που συνεισφέρουν στην βοήθεια προς τα Δυτικά Βαλκάνια εμφανίζει ποσό αδιασταύρωτων αναγκών ύψους 380 εκατ. ευρώ, λόγω της ταχείας εκτέλεσης της βοήθειας επί τόπου, και την επιβάρυνση των πιστώσεων για αναλήψεις υποχρεώσεων το 2000, χωρίς αντίστοιχες μέχρι τώρα πιστώσεις πληρωμών. Το παρόν προσχέδιο ΔΣΠ προτείνει κατά συνέπεια ενίσχυση του κεφαλαίου Β7-54 σε επίπεδο 350 εκατ. ευρώ, με την προϋπόθεση ότι οι εναπομένουσες ανάγκες θα μπορέσουν να αντιμετωπιστούν κατά τη διάρκεια του έτους εάν και όποτε εμφανιστούν διαθέσιμες πιστώσεις σε άλλα κονδύλια του προϋπολογισμού. Το παρόν προσχέδιο ΔΣΠ προτείνει επίσης την τροποποίηση ορισμένων σχολίων που αφορούν την προώθηση των δικαιωμάτων του ανθρώπου, έτσι ώστε να καταστεί δυνατή η συνεχής διοικητική διαχείριση των κονδυλίων.

Λαμβάνοντας υπόψη τις προσωρινές προβλέψεις, για τα υπόλοιπα του 2000 που έχουν ήδη καταγραφεί στον προϋπολογισμό του 2001 (EUR 1.635,6 εκατ., συμπεριλαμβανομένων και των ΔΣΠ 1 και 2/2001), καθώς και το προτεινόμενο ποσό των 350 εκατ. ευρώ για τα Δυτικά Βαλκάνια, η εγγραφή του υπολοίπου των 11.612,7 εκατ. ευρώ μειώνει τους ίδιους πόρους που θα πρέπει να καταβάλουν τα κράτη μέλη κατά 9.627,1 εκατ. ευρώ. Στον ακόλουθο πίνακα γίνεται σύγκριση μεταξύ της χρηματοδότησης εκ μέρους των κρατών μελών, που προκύπτει από τον παρόντα ΔΣΠ, και εκείνης που προβλεπόταν στον προϋπολογισμό 2001.

>ΘΕΣΗ ΠIΝΑΚΑ>

1.1. Έσοδα :

1.1.1. Αναθεώρηση των προβλέψεων για τους δασμούς, και τις βάσεις ΦΠΑ και ΑΕΠ

Μετά την έκδοση του διορθωτικού και συμπληρωματικού προϋπολογισμού 1/98, η Επιτροπή πρότεινε να επεκταθεί η αναπροσαρμογή των υπολογισμών της χρηματοδότησης που περιλαμβάνονται κανονικά σε ένα από τους διορθωτικούς και συμπληρωματικούς προϋπολογισμούς του έτους, έτσι ώστε να συμπεριλαμβάνονται και οι αναθεωρημένες προβλέψεις των δασμών και των βάσεων ΦΠΑ και ΑΕΠ.

Η Επιτροπή εκτιμά ότι η απόφαση να χρησιμοποιούνται αναθεωρημένες εκτιμήσεις για αυτά τα οικονομικά μεγέθη σε διορθωτικό και συμπληρωματικό προϋπολογισμό του εκάστοτε έτους αποτελεί εύλογη επέκταση της εφαρμοζόμενης σήμερα πρακτικής. Κατά την αναθεώρηση στον ΔΣΠ του τμήματος εσόδων του προϋπολογισμού, οι εισφορές ΦΠΑ και ΑΕΠ των κρατών μελών συνήθως αναπροσαρμόζονται προκειμένου να λαμβάνονται υπόψη οι ενδεχόμενες διακυμάνσεις των δαπανών, το υπόλοιπο του προηγούμενου έτους και τα αναθεωρημένα αριθμητικά δεδομένα για τη διόρθωση υπέρ του Ηνωμένου Βασιλείου. Η χρήση αναθεωρημένων προβλέψεων για τους ίδιους πόρους βελτιώνει την ακρίβεια των εισφορών που καταβάλλονται από τα κράτη μέλη κατά το δημοσιονομικό έτος και μειώνει τις αρνητικές επιπτώσεις των αναπόφευκτων λαθών στις προβλέψεις από το προηγούμενο έτος.

Η επιλογή της συναλλαγματικής ισοτιμίας της 29ης Δεκεμβρίου 2000 για τη μετατροπή σε ευρώ των εκφρασμένων σε εθνικά νομίσματα ποσών επιτρέπει την αποφυγή στρεβλώσεων, δεδομένου ότι η εν λόγω ισοτιμία είναι αυτή που χρησιμοποιείται για τη μετατροπή των ευρώ του προϋπολογισμού σε εθνικά νομίσματα για τις πραγματικές απολήψεις κεφαλαίων (όπως προβλέπεται στον κανονισμό αριθ. 1150/2000).

Οι αναθεωρημένες προβλέψεις των δασμών και των βάσεων ΦΠΑ και ΑΕΠ για το 2001 που εκτίθενται στον κατωτέρω πίνακα εγκρίθηκαν στη συνεδρίαση της συμβουλευτικής επιτροπής για τους ίδιους πόρους στις 27 Απριλίου 2001.

Αναθεωρημένες προβλέψεις των δασμών & των βάσεων ΦΠΑ και ΑΕΠ για το 2001

>ΘΕΣΗ ΠIΝΑΚΑ>

1.1.2. Διόρθωση των δημοσιονομικών ανισοτήτων υπέρ του Ηνωμ. Βασιλείου (1997-2000)

Η διόρθωση των ανισοτήτων στον προϋπολογισμό υπέρ του Ηνωμένου Βασιλείου που πρέπει να εγγραφεί στο παρόν προσχέδιο ΔΣΠ αφορά τρία έτη (1997, 1999 και 2000).

1.1.2.1. Υπολογισμός των διορθώσεων

Στο έγγραφο που καθορίζει τη μέθοδο υπολογισμού, τη χρηματοδότηση, τις πληρωμές και την εγγραφή στον προϋπολογισμό της διόρθωσης των ανισοτήτων του προϋπολογισμού [3] ("Μέθοδος υπολογισμού"), η Επιτροπή αναφέρει ότι θα προτείνει προσαρμογές το ταχύτερο δυνατό αν η παρούσα κατάσταση αποκλίνει σημαντικά από τα προβλεφθέντα στοιχεία. Στο παρόν προσχέδιο ΔΣΠ προτείνεται να προσαρμοστεί η διόρθωση του 2000, που είχε προηγουμένως εγγραφεί στον προϋπολογισμό του 2001, και η διόρθωση του 1999, που είχε προηγουμένως εγγραφεί στον προϋπολογισμό του 2000 και δεν είχε προσαρμοστεί έκτοτε. Τέλος, το παρόν προσχέδιο ΔΣΠ περιλαμβάνει επίσης τον τελικό υπολογισμό για τη διόρθωση του 1997.

[3] Συμβούλιο της Ευρωπαϊκής Ένωσης 5455/94, 9 Mαρτίου 1994.

Προσαρμογή της διόρθωσης για το 2000

Οι σημερινές προβλέψεις αποκλίνουν πράγματι σημαντικά από τις προβλέψεις της διόρθωσης για το 2000 που ενεγράφησαν στον προϋπολογισμό 2001. Προτείνεται συνεπώς προσαρμογή της διόρθωσης του 2000 που θα εγγραφεί στο παρόν προσχέδιο ΔΣΠ.

Στον ακόλουθο πίνακα εκτίθενται συνοπτικά οι αλλαγές σε σχέση με τις προβλέψεις που έχουν εγγραφεί στον προϋπολογισμό 2001.

>ΘΕΣΗ ΠIΝΑΚΑ>

Στον πίνακα 1 φαίνεται ότι, ως αποτέλεσμα των αλλαγών, τα προσαρμοσμένα στοιχεία για τη διόρθωση του ΗΒ είναι κατά περίπου 803,9 εκατ. ευρώ χαμηλότερα από το ποσό που ενεγράφη προηγουμένως στον προϋπολογισμό.

Η διαφορά οφείλεται στον συνδυασμένο αντίκτυπο τεσσάρων παραγόντων:

* Η μείωση του μεριδίου του Ηνωμένου Βασιλείου στα έσοδα της Ευρωπαϊκής ´Ενωσης μειώνει τη διόρθωση κατά EUR 123,7 εκατ.

* Η αύξηση του μεριδίου του Ηνωμένου Βασιλείου στις δαπάνες της Ευρωπαϊκής ´Ενωσης μειώνει τη διόρθωση κατά EUR 436,2 Mio.

* Η μείωση των συνολικών δαπανών που κατανεμήθηκαν στα κράτη μέλη (οφειλόμενη στην μερική εκτέλεση των εγγεγραμμένων στον προϋπολογισμό δαπανών) μειώνει τη διόρθωση κατά EUR 445,9 εκατ.

* Η μείωση του λεγόμενου πλεονεκτήματος του Ηνωμένου Βασιλείου αυξάνει τη διόρθωση κατά EUR 202,0 εκατ. Το "πλεονέκτημα" είναι το όφελος που αποκομίζει το ΗΒ από το σημερινό σύστημα ιδίων πόρων σε σύγκριση προς τα προηγούμενα (οφειλόμενο στην εισαγωγή του πόρου ΑΕΠ και την περικοπή των βάσεων ΦΠΑ) [4].

[4] Το πλεονέκτημα σύμφωνα με τον υφιστάμενο υπολογισμό είναι αρνητικό και συνεπώς είναι μάλλον "μειονέκτημα". Αυτό συνέβη επειδή τα υπόλοιπα των προηγουμένων ετών που πληρώθηκαν το 2000 πρέπει να υπολογιστούν με βάση την ισχύουσα "μέθοδο υπολογισμού". Τα υπόλοιπα αυτά ωστόσο δεν θα ληφθούν υπόψη για τον τελικό υπολογισμό της διόρθωσης για το 2000, το αποτέλεσμα της οποίας θα εγγραφεί στον προϋπολογισμό το 2004.

Οι αναθεωρημένες προβλέψεις για τη διόρθωση του ΗΒ για το 2000 ανέρχονται συνεπώς σε 4.426.568.742 ευρώ, ποσό που αντιστοιχεί σε μείωση κατά 803.894.705 ευρώ σε σχέση με τις προκαταρκτικές προβλέψεις που ενεγράφησαν στον προϋπολογισμό 2001.

Προσαρμογή της διόρθωσης για το 1999

Κατά την υποβολή του ΔΣΠ που αναθεωρούσε τη δημοσιονομική πλευρά του προϋπολογισμού του 2000 (ΔΣΠ 1/2000), η Επιτροπή δήλωσε ότι "δεν διαπίστωσε αισθητές αποκλίσεις μεταξύ του αρχικού και του αναθεωρημένου υπολογισμού που να δικαιολογούν την αναπροσαρμογή της διόρθωσης του 1999". Συνεπώς δεν προτάθηκε καμία προσαρμογή.

Τα διαθέσιμα σήμερα στοιχεία καταδεικνύουν όμως ότι οι υφιστάμενοι υπολογισμοί αποκλίνουν σημαντικά από τον υπολογισμό για τη διόρθωση του 1999, όπως αυτή είχε εγγραφεί στον προϋπολογισμό του 2000. Προτείνεται συνεπώς προσαρμογή της διόρθωσης του 1999 που πρέπει να εισαχθεί στο παρόν ΔΣΠ.

Στον ακόλουθο πίνακα εκτίθενται συνοπτικά οι αλλαγές σε σχέση με τις προβλέψεις που έχουν εγγραφεί στον προϋπολογισμό 2000.

>ΘΕΣΗ ΠIΝΑΚΑ>

Στον πίνακα 2 φαίνεται ότι, ως αποτέλεσμα των αλλαγών, τα προσαρμοσμένα στοιχεία για τη διόρθωση του ΗΒ είναι κατά περίπου 1.299,5 εκατ. ευρώ χαμηλότερα από το ποσό που ενεγράφη προηγουμένως στον προϋπολογισμό.

Η διαφορά οφείλεται στον συνδυασμένο αντίκτυπο τεσσάρων παραγόντων:

* Η αύξηση του μεριδίου του Ηνωμένου Βασιλείου στα έσοδα της Ευρωπαϊκής ´Ενωσης αυξάνει τη διόρθωση κατά EUR 377,9 εκατ.

* Η μείωση του μεριδίου του Ηνωμένου Βασιλείου στις δαπάνες της Ευρωπαϊκής ´Ενωσης αυξάνει τη διόρθωση κατά EUR 595,3 Mio.

* Η μείωση των συνολικών δαπανών που κατανεμήθηκαν στα κράτη μέλη μειώνει τη διόρθωση κατά EUR 61,2 εκατ.

* Η μείωση του λεγόμενου πλεονεκτήματος του Ηνωμένου Βασιλείου αυξάνει τη διόρθωση κατά EUR 387,3 εκατ. Το "πλεονέκτημα" είναι το όφελος που αποκομίζει το ΗΒ από το σημερινό σύστημα ιδίων πόρων σε σύγκριση προς τα προηγούμενα (οφειλόμενο στην εισαγωγή του πόρου ΑΕΠ και την περικοπή των βάσεων ΦΠΑ) [5].

[5] Ο λόγος του αρνητικού ποσού του "πλεονεκτήματος" είναι ο ίδιος που αναφέρεται στην υποσημείωση 4.

Οι αναθεωρημένες προβλέψεις για διόρθωση του ΗΒ για το 1999 ανέρχονται συνεπώς σε 4.935.499.050 ευρώ, ποσό που αντιστοιχεί σε αύξηση κατά 1.299.516.444 ευρώ σε σχέση με τις προκαταρκτικές προβλέψεις που ενεγράφησαν στον προϋπολογισμό 2000.

Τελικός υπολογισμός της διόρθωση για το 1997

Το αποτέλεσμα του τελικού υπολογισμού για το 1997 είναι 3.557.681.710 ευρώ, δηλ. αύξηση κατά 1.580.132.996 ευρώ σε σύγκριση με το ποσό που είχε εγγραφεί προηγουμένως στον προϋπολογισμό στο ΔΣΠ 1/98.

Στον ακόλουθο πίνακα εκτίθενται συνοπτικά οι αλλαγές σε σχέση με τις προβλέψεις που έχουν εγγραφεί στον ΔΣΠ 1/98.

>ΘΕΣΗ ΠIΝΑΚΑ>

Η διαφορά οφείλεται στον συνδυασμένο αντίκτυπο τεσσάρων παραγόντων:

* Η αύξηση του μεριδίου του Ηνωμένου Βασιλείου στα έσοδα της Ευρωπαϊκής ´Ενωσης αυξάνει τη διόρθωση κατά EUR 1.503,8 εκατ.

* Η αύξηση του μεριδίου του Ηνωμένου Βασιλείου στις δαπάνες της Ευρωπαϊκής ´Ενωσης μειώνει τη διόρθωση κατά EUR 11,7 εκατ.

* Η μείωση των συνολικών δαπανών που κατανεμήθηκαν στα κράτη μέλη αυξάνει τη διόρθωση κατά EUR 9,7 εκατ.

* Η μείωση του λεγόμενου πλεονεκτήματος του Ηνωμένου Βασιλείου αυξάνει τη διόρθωση κατά EUR 78,3 εκατ. Το "πλεονέκτημα" είναι το όφελος που αποκομίζει το ΗΒ από το σημερινό σύστημα ιδίων πόρων σε σύγκριση προς τα προηγούμενα (οφειλόμενο στην εισαγωγή του πόρου ΑΕΠ και την περικοπή των βάσεων ΦΠΑ).

1.1.2.2. Εγγραφή στον προϋπολογισμό των αναθεωρημένων προβλέψεων για το 2000 και το 1999 και το τελικό ποσό της διόρθωση του 1997

Ποσό που πρέπει να εγγραφεί στον προϋπολογισμό (κεφάλαιο 15)

Το συνολικό ποσό των διορθώσεων του ΗΒ που πρέπει να εγγραφεί στο ΔΣΠ 4/2001 είναι το άθροισμα των ακόλουθων:

* Συνολικό ποσό των αναθεωρημένων προβλέψεων για τη διόρθωση του 2000.

* Διαφορά μεταξύ των αναθεωρημένων προβλέψεων για τη διόρθωση του 1999 και του ποσού που είχε προηγουμένως εγγραφεί στον προϋπολογισμό (στον προϋπολογισμό του 2000).

* Διαφορά μεταξύ του συνολικού ποσού της διόρθωσης του 1997 και του ποσού που είχε προηγουμένως εγγραφεί (στο ΔΣΠ 1/98).

Το ποσό συνεπώς που πρέπει να εγγραφεί στο ΔΣΠ ισούται προς:

(4.426.568.742 + 1.229.516.444 + 1.580.132.996) ευρώ = 7.306.218.182 ευρώ.

Χρηματοδότηση των διορθώσεων που πρέπει να εγγραφούν στον προϋπολογισμό - κεφάλαιο 15

Σύμφωνα με τη "Μέθοδο υπολογισμού", η διόρθωση για το έτος ε θα χρηματοδοτηθεί βάσει της κλείδας ΑΕΠ του έτους ε + 1.

Το συνολικό ποσό των αναθεωρημένων προβλέψεων για το 2000 εγγράφεται συνεπώς στον προϋπολογισμό και χρηματοδοτείται βάσει της αναθεωρημένης κλείδας του παρόντος ΔΣΠ και εγγράφεται στο κεφάλαιο 15.

Οι αναθεωρημένες προβλέψεις για το 1999 ωστόσο πρέπει να χρηματοδοτηθούν σύμφωνα με τη κλείδα ΑΕΠ για το 2000. Η πρώτη πρόβλεψη που κατεγράφη στον προϋπολογισμό του 2000 επανεγγράφη στο ΔΣΠ 1/2000 και χρηματοδοτήθηκε βάσει της αναθεωρημένης κλείδας ΑΕΠ εκείνου του ΔΣΠ. Η διαφορά μεταξύ της νέας αναθεωρημένης πρόβλεψης και του προηγουμένως εγγραφέντος στον προϋπολογισμό ποσού χρηματοδοτείται ως εκ τούτου βάσει της κλείδας ΑΕΠ του ΔΣΠ 1/2000 και καταγράφεται στο κεφάλαιο 15.

Όσον αφορά την τελική διόρθωση για το 1997, η "Μέθοδος υπολογισμού" ορίζει ότι επί πλέον του τελικού υπολογισμού του ποσού της διόρθωσης του ΗΒ, πρέπει να γίνει επίσης οριστικός υπολογισμός για τη χρηματοδότηση. Η τελική διόρθωση για το 1977 εγγράφεται συνεπώς στον προϋπολογισμό σε δύο φάσεις. Η διαφορά μεταξύ του τελικού ποσού της διόρθωσης του 1997 και του προηγουμένως εγγραφέντος στον προϋπολογισμό ποσού (στο ΔΣΠ 1/98) καταγράφεται στο κεφάλαιο 15 σύμφωνα με την κλείδα ΑΕΠ του παρόντος ΔΣΠ. Η συνολική χρηματοδότηση υπολογίζεται εκ νέου στη συνέχεια σύμφωνα με τις τελικές βάσεις ΦΠΑ και ΑΕΠ του 1998 και σε σύγκριση προς τις πληρωμές που έχουν ήδη καταγραφεί στον προϋπολογισμό. Η διαφορά ανά κράτος μέλος καταγράφεται στο κεφάλαιο 35 (βλ. κατωτέρω Οριστικός υπολογισμός της χρηματοδότησης της διόρθωσης του 1997).

Η εγγραφή στον προϋπολογισμό, στο κεφάλαιο 15, των τριών διαφορετικών διορθώσεων του ΗΒ σύμφωνα με τις σχετικές κλείδες ΑΕΠ συνοψίζονται κατωτέρω.

>ΘΕΣΗ ΠIΝΑΚΑ>

Οριστικός υπολογισμός της χρηματοδότησης της διόρθωσης του 1997 - κεφάλαιο 35

Ο οριστικός υπολογισμός της χρηματοδότησης της διόρθωσης του 1997 στηρίζεται στο τελικό ποσό της διόρθωσης και στις ισχύουσες βάσεις ΑΕΠ και ΦΠΑ του έτους ε + 1 (1998), όπως αυτές εμφαίνονται στο τέλος του έτους ε + 3 (2000).

Τα ποσά που καταγράφονται στο κεφάλαιο 35 διορθώνουν τα εξής:

* Τις διαφορές όσον αφορά την "άμεση επίπτωση", δηλ. τη διαφορά μεταξύ αυτού που θα πρέπει να καταβάλει κάθε κράτος μέλος για το τελικό ποσό της διόρθωσης του 1997 σύμφωνα με την τελευταία χρηματοδοτική κλείδα του 1998 και τα ποσά που έχουν εγγραφεί στο ΔΣΠ 1/98 και στο κεφάλαιο 15 του παρόντος ΔΣΠ, καθώς και

* Τις διαφορές όσον αφορά την "έμμεση επίπτωση", δηλ. τη διαφορά μεταξύ της ρητής επίπτωσης του τελικού ποσού της διόρθωσης του 1997 επί του ενιαίου συντελεστή ΦΠΑ (και τις αντίστοιχες επιπτώσεις επί των καταβολών ΦΠΑ και ΑΕΠ κάθε κράτους μέλους) και των ρητών επιπτώσεων των ποσών της διόρθωσης 1997 που έχουν εγγραφεί στο ΔΣΠ 1/98 και το κεφάλαιο 15 του παρόντος ΔΣΠ.

Τα αποτελέσματα αναφέρονται στον πίνακα 5.

>ΘΕΣΗ ΠIΝΑΚΑ>

Οι άμεσες και έμμεσες επιπτώσεις του τελικού ποσού της διόρθωσης του 1997 που χρηματοδοτήθηκε σύμφωνα με την κλείδα χρηματοδότησης ε + 1 και οι άμεσες και έμμεσες επιπτώσεις των ποσών που ενεγράφησαν στον προϋπολογισμό με βάση τη διόρθωση του ΗΒ για το 1997 στο ΔΣΠ 1/1998 και το κεφάλαιο 15 του παρόντος ΔΣΠ, συγκρίνονται στον πίνακα 6.

>ΘΕΣΗ ΠIΝΑΚΑ>

1.2. Δαπάνες

1.2.1. Ενίσχυση του κεφαλαίου B7-54 σε πιστώσεις πληρωμών - Δυτικά Βαλκάνια

To κεφάλαιο B7-54 χρηματοδοτεί τις ενέργειες της Ευρωπαϊκής Ένωσης για την παροχή βοήθειας και την ανασυγκρότηση της περιοχής των Δυτικών Βαλκανίων. Η χρηματοδοτική αυτή βοήθεια (εκτός της μακροοικονομικής βοήθειας του κεφαλαίου B7-548) πραγματοποιείται με τη χρησιμοποίηση τεσσάρων κονδυλίων του προϋπολογισμού:

* Το κονδύλιο B7-541 χρηματοδοτεί τα προγράμματα οικονομικής βοήθειας και ανασυγκρότησης υπέρ της Βοσνίας, της Κροατίας, της Αλβανίας και της ΠΓΔΜ.

* Το κονδύλιο B7-542, που συστάθηκε πρόσφατα στον προϋπολογισμό 2001, εξασφαλίζει τη χρηματοδότηση των ενεργειών υπέρ της Σερβίας και του Μαυροβουνίου.

* Το κονδύλιο B7-546 χρηματοδοτεί τις ενέργειες ανασυγκρότησης του Κοσσυφοπεδίου.

* Το κονδύλιο B7-547 επιτρέπει την εξασφάλιση της συνδρομής της Ευρωπαϊκής Ένωσης στη χρηματοδότηση του Γραφείου του Ύπατου Εκπροσώπου και της Αποστολής των Ηνωμένων Εθνών στο Κοσσυφοπέδιο.

Η κατάσταση ως προς τις πιστώσεις πληρωμών στο κεφάλαιο αυτό, και ειδικότερα του κονδυλίου Β7-546, είναι πλέον ιδιαίτερα κρίσιμη. Ενώ η αρχική δημοσιονομική πρόβλεψη, συμπεριλαμβανομένων των πιστώσεων που μεταφέρθηκαν από το προηγούμενο οικονομικό έτος, ανέρχεται σε 515,5, ευρώ οι ανάγκες του τρέχοντος έτους εμφανίζουν έλλειμμα που προβλέπεται να φθάσει τα 381,7 εκατ. ευρώ.

Η κατάσταση αυτή προκύπτει κυρίως από τις συνθήκες έγκρισης του προϋπολογισμού 2001: ο προϋπολογισμός αυτός έτυχε της έγκρισης της αρμόδιας για τον προϋπολογισμό αρχής με βάση την υλοποίηση, στο τέλος του 2000, μέρους των ενεργειών που προβλέπονται στο Κοσσυφοπέδιο το έτος 2001. Χάρη σ' αυτό το εγχείρημα, το κονδύλιο B7-546 έτυχε ενίσχυσης σε πιστώσεις αναλήψεως υποχρεώσεων ύψους 174 εκατ. ευρώ, χωρίς όμως να τύχει αντίστοιχης ενίσχυσης σε πιστώσεις πληρωμών. Συνεπώς, η αρμόδια για τον προϋπολογισμό αρχή μείωσε ευλόγως τις πιστώσεις που είχαν προταθεί αρχικά το 2001 για πιστώσεις αναλήψεως υποχρεώσεων αλλά και για πιστώσεις πληρωμών. Έτσι το κονδύλιο B7-546 βρέθηκε να έχει λάβει σωστά πιστώσεις αναλήψεως υποχρεώσεων, αλλά με πιστώσεις πληρωμών κατά πολύ μικρότερες των αναγκών του.

Εξάλλου, οι ενέργειες ανασυγκρότησης στην περιοχή συνεχίζονται με έντονο ρυθμό και η εφαρμογή των προγραμμάτων γίνεται πλέον με κανονικό ρυθμό. Η αποκέντρωση της διαχείρισης της ενίσχυσης υπέρ της Ομοσπονδιακής Δημοκρατίας της Γιουγκοσλαβίας (που υλοποιείται μέσω του Ευρωπαϊκού Οργανισμού Ανασυγκρότησης) και υπέρ της Βοσνίας (που διεξάγεται από την αντιπροσωπία στο Σεράγεβο) κατέστησε δυνατή την αισθητή μείωση των προθεσμιών ανάθεσης συμβάσεων και πληρωμής των πρώτων προκαταβολών. Ως εκ τούτου, η μέση διάρκεια ζωής των έργων που χρηματοδοτούνται στην εν λόγω περιοχή είναι κατά πολύ μικρότερη εκείνης των άλλων προγραμμάτων εξωτερικής βοήθειας και, κατά συνέπεια, είναι αναγκαίο να προσαρμοστεί το επίπεδο των διαθέσιμων πιστώσεων πληρωμών για να διατηρηθεί το υφιστάμενο ποσοστό εκτέλεσης.

Έτσι, στο τέλος του πρώτου τριμήνου του έτους, το κονδύλιο B7-546 είχε ήδη εξαντλήσει τις δυνατότητές του σε πιστώσεις πληρωμών, και για να αντιμετωπιστούν οι ανάγκες του Οργανισμού για το δεύτερο τρίμηνο το κονδύλιο ενισχύθηκε κατά 110 εκατ. ευρώ προερχόμενα από άλλα κονδύλια του κεφαλαίου.

Για να χορηγηθούν πιστώσεις πληρωμών σε ενέργειες που έχουν αναληφθεί και ανατεθεί, και για να μην εμποδιστεί η ικανότητα εφαρμογής που επέδειξαν η Επιτροπή και ο Οργανισμός Ανασυγκρότησης, φαίνεται απαραίτητο να ενισχυθεί σημαντικά το κεφάλαιο. Σε αντίθετη περίπτωση, θα είναι αναπόφευκτη η διακοπή των πληρωμών σε μια πρώιμη φάση του έτους, γεγονός που θα αποδειχθεί εξαιρετικά επιζήμιο για την εικόνα της Ευρωπαϊκής Ένωσης σε μια περιοχή που αποτελεί μία από τις πολιτικές της προτεραιότητες.

Η κατάσταση σε πιστώσεις πληρωμών, που διαμορφώθηκε βάσει των χρηματοδοτικών χρονοδιαγραμμάτων των υπό εξέλιξη συμβάσεων και βάσει των προβλέψεων πληρωμών των νέων ενεργειών που επρόκειτο να αναληφθούν το 2001, εμφανίζεται κατωτέρω ως εξής:

>ΘΕΣΗ ΠIΝΑΚΑ>

* συμπεριλαμβανομένων των πιστώσεων που μεταφέρθηκαν από το προηγούμενο οικονομικό έτος

Τα εν λόγω χρονοδιαγράμματα και προβλέψεις εμφανίζουν έλλειμμα που προβλέπεται να φθάσει τα 382 εκατ. ευρώ. Η Επιτροπή θεωρεί ότι είναι αναγκαίο συμπληρωματικό ποσό σε πιστώσεις πληρωμών ύψους 350 εκατ. ευρώ για να καλύψει τις σχετικές αναλήψεις υποχρεώσεων. Η χρηματοδότηση του υπολοίπου του ελλείμματος θα πρέπει να υλοποιηθεί κατά τη διάρκεια του έτους με μεταφορά πιστώσεων, σε συνάρτηση με τα διαθέσιμα κονδύλια που θα υπάρχουν ενδεχομένως σε άλλες θέσεις.

Το έλλειμμα εκτίθεται λεπτομερώς κατωτέρω ανά κονδύλιο του προϋπολογισμού

ΤΙΤΛΟΣ B7-541

Η ανάγκη σε πληρωμές ύψους 328 εκατ. ευρώ επισημαίνεται βάσει των υφιστάμενων χρονοδιαγραμμάτων πληρωμών που αφορούν εν εξελίξει συμβάσεις και προβλέψεις πληρωμών που πρόκειται να πραγματοποιηθούν για νέες ενέργειες του έτους. Υπενθυμίζεται ότι το κονδύλιο B7-541 προκύπτει από τη συγχώνευση των κονδυλίων Β7-541 και B7-542 (ονοματολογία του προϋπολογισμού 2000). Το αποτέλεσμα της εκτέλεσης του 2000 σε πληρωμές ήταν συνολικά 326 εκατ. ευρώ (εκτός δράσης για τη Σερβία).

>ΘΕΣΗ ΠIΝΑΚΑ>

ΤΙΤΛΟΣ B7-542

Το κονδύλιο αυτό συστάθηκε πρόσφατα στον προϋπολογισμό 2001 για να εξασφαλίσει τη χρηματοδότηση των ενεργειών στην Ομοσπονδιακή Δημοκρατία της Γιουγκοσλαβίας (πλην Κοσσυφοπεδίου). Αναμένεται απορρόφηση του συνόλου του υφιστάμενου υπολοίπου προς εκκαθάριση και το ύψος της απορρόφησης των νέων ενεργειών του έτους 2001, κατά τους υπολογισμούς του Οργανισμού, θα φθάσει το 60% των διαθέσιμων πιστώσεων αναλήψεως υποχρεώσεων.

ΤΙΤΛΟΣ B7-546

Οι ανάγκες αυτού του κονδυλίου είναι κατά πολύ μεγαλύτερες από τις πιστώσεις πληρωμών, ενώ οι διαθέσιμες πιστώσεις μόλις επαρκούν να καλύψουν τις ενέργειες του Οργανισμού κατά το πρώτο τρίμηνο του έτους. Μεταφορά πιστώσεων που έγινε εντός του κεφαλαίου κατέστησε δυνατή τη χρηματοδότηση των δραστηριοτήτων του Οργανισμού κατά το δεύτερο τρίμηνο.

Οι προβλέψεις πληρωμών καταρτίστηκαν βάσει των χρηματοδοτικών χρονοδιαγραμμάτων που έδωσε ο Οργανισμός της Πρίστινας και λαμβάνουν υπόψη τις δυνατότητες απορρόφησης των προγραμμάτων ανασυγκρότησης των οποίων η διαχείριση γίνεται επί τόπου.

Ο μέσος κύκλος ζωής ενός έργου καλύπτει τρία έτη. Κατά το πρώτο έτος της σύμβασης καταβάλλεται ποσό ίσο προς το 65% περίπου του ποσού που έχει δεσμευτεί, ενώ το υπόλοιπο διατίθεται κατά τα δύο επόμενα έτη (30% κατά το δεύτερο έτος και 5% κατά το τελευταίο).

ΤΙΤΛΟΣ B7-547

Το κονδύλιο αυτό εξασφαλίζει τη χρηματοδότηση της ετήσιας συνεισφοράς της Ευρωπαϊκής Ένωσης στον προϋπολογισμό του Γραφείου του Ύπατου Εκπροσώπου και της Αποστολής των Ηνωμένων Εθνών στο Κοσσυφοπέδιο. Οι διαθέσιμες πιστώσεις του κονδυλίου είναι σύμφωνες προς τις χρηματοδοτικές υποχρεώσεις της Επιτροπής για το έτος 2001.

1.2.2. Τροποποίηση σχολίου του κεφαλαίου B7-70 - Δημοκρατία και Δικαιώματα του Ανθρώπου

Σε μια προσπάθεια να μειωθούν οι θέσεις του προϋπολογισμού που αφορούν εξωτερικές ενέργειες, δεν προτάθηκαν στο ΔΣΠ 2001 οι θέσεις B7-704 "Υποστήριξη των δραστηριοτήτων των διεθνών ποινικών δικαστηρίων και της δημιουργίας του Διεθνούς Κακουργιοδικείου" και B7-709 "Στήριξη της μετάβασης στη δημοκρατία και παρακολούθηση της διενέργειας εκλογών", που υπήρχαν το 2000 μαζί με γραμμές ΒΑ (με διαφορετική ονοματολογία). Ωστόσο, η αρμόδια για τον προϋπολογισμό αρχή επανεισήγαγε τα κονδύλια στον προϋπολογισμό, χωρίς τις αντίστοιχες γραμμές ΒΑ. Για να ´καταστεί δυνατή η συνεχής διοικητική διαχείριση, προτείνεται να συμπεριληφθεί μια τυποποιημένη παρατήρηση στα σχόλια του κονδυλίου B7-702A με την οποία θα προβλέπεται ότι "η παρούσα πίστωση καλύπτει δαπάνες τεχνικής και διοικητικής διαχείρισης στο πλαίσιο των άρθρων B7-704 και B7-709". Η τροποποίηση αυτή δεν συνεπάγεται επιπλέον δαπάνες.

>ΘΕΣΗ ΠIΝΑΚΑ>

2. Γενικη κατασταση των εσοδων

>ΘΕΣΗ ΠIΝΑΚΑ>

ΤΙΤΛΟΣ 1 -- ΙΔΙΟΙ ΠΟΡΟΙ (ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ )

>ΘΕΣΗ ΠIΝΑΚΑ>

ΤΙΤΛΟΣ 1 -- ΙΔΙΟΙ ΠΟΡΟΙ ( ΛΕΠΤΟΜΕΡΕΙΑ)

ΚΕΦΑΛΑΙΟ 1 2 - ΔΑΣΜΟΙ ΚΑΙ ΛΟΙΠΑ ΤΕΛΗ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΣ 1 ΣΤΟΙΧΕΙΟ β) ΤΗΣ ΑΠΟΦΑΣΗΣ 94/728/ΕΚ, ΕΥΡΑΤΟΜ

Άρθρο 1 2 0 - Δασμοί και λοιπά τέλη που αναφέρονται στο άρθρο 2 παράγραφος 1 στοιχείο β) της απόφασης 94/728/ΕΚ, Ευρατόμ

>ΘΕΣΗ ΠIΝΑΚΑ>

Απόφαση 94/728/ΕΚ, Ευρατόμ του Συμβουλίου της 31ης Οκτωβρίου 1994 για το σύστημα ιδίων πόρων των Κοινοτήτων (ΕΕ L 293 της 12.11.1994, σ. 9), και ιδίως το άρθρο 2 παράγραφος 1 στοιχείο β).

Η διάθεση των δασμών, ως ιδίων πόρων, για τη χρηματοδότηση των κοινών δαπανών απορρέει λογικά από την ελεύθερη κυκλοφορία των εμπορευμάτων στο εσωτερικό της Κοινότητας.

>ΘΕΣΗ ΠIΝΑΚΑ>

ΚΕΦΑΛΑΙΟ 1 3 - ΙΔΙΟΙ ΠΟΡΟΙ ΠΟΥ ΠΡΟΕΡΧΟΝΤΑΙ ΑΠΟ ΤΟΝ ΦΟΡΟ ΠΡΟΣΤΙΘΕΜΕΝΗΣ ΑΞΙΑΣ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ ΑΡΘΡΟΥ 2 ΠΑΡΑΓΡΑΦΟΣ 1 ΣΤΟΙΧΕΙΟ γ) ΤΗΣ ΑΠΟΦΑΣΗΣ 94/728/ΕΚ, ΕΥΡΑΤΟΜ

Άρθρο 1 3 0 - Ίδιοι πόροι που προέρχονται από τον φόρο προστιθέμενης αξίας σύμφωνα με τις διατάξεις του άρθρου 2 παράγραφος 1 στοιχείο γ) της απόφασης 94/728/ΕΚ, Ευρατόμ

>ΘΕΣΗ ΠIΝΑΚΑ>

Απόφαση αριθ. 94/728/ΕΚ, Eυρατόμ του Συμβουλίου, της 31ης Οκτωβρίου 1994 σχετικά με το σύστημα των ιδίων πόρων των Κοινοτήτων (ΕΕ L 293 της 12.11.1994, σελ. 9), και ειδικότερα άρθρο 2 παράγραφος 1 σημείο γ).

Λαμβανομένου υπόψη του περιορισμού των φορολογικών βάσεων «ΦΠΑ» και της αντιστάθμισης υπέρ του Ηνωμένου Βασιλείου, οι ίδιοι πόροι που προέρχονται από τον φόρο προστιθεμένης αξίας εμφανίζονται ως εξής με ενιαίο συντελεστή 0,74842%:

>ΘΕΣΗ ΠIΝΑΚΑ>

ΚΕΦΑΛΑΙΟ 1 4 - ΙΔΙΟΙ ΠΟΡΟΙ ΠΟΥ ΣΤΗΡΙΖΟΝΤΑΙ ΣΤΟ ΑΚΑΘΑΡΙΣΤΟ ΕΘΝΙΚΟ ΠΡΟΪΟΝ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ ΑΡΘΡΟΥ 2 ΠΑΡΑΓΡΑΦΟΣ 1 ΣΤΟΙΧΕΙΟ δ) ΚΑΙ ΤΟΥ ΑΡΘΡΟΥ 6 ΠΡΩΤΟ ΕΔΑΦΙΟ ΤΗΣ ΑΠΟΦΑΣΗΣ 94/728/ΕΚ, ΕΥΡΑΤΟΜ

Άρθρο 1 4 0 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) και του άρθρου 6 πρώτο εδάφιο της απόφασης 94/728/ΕΚ, Ευρατόμ

Θέση 1 4 0 0 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 94/728/ΕΚ, Ευρατόμ, εκτός από εκείνους που αντιστοιχούν στο νομισματικό αποθεματικό του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων, το αποθεματικό για την εγγύηση δανείων και το αποθεματικό χορήγησης επείγουσας βοήθειας

>ΘΕΣΗ ΠIΝΑΚΑ>

Απόφαση 94/728/ΕΚ, Ευρατόμ του Συμβουλίου της 31ης Οκτωβρίου 1994 για το σύστημα ιδίων πόρων των Κοινοτήτων (ΕΕ L 293 της 12.11.1994, σ. 9), και ιδίως το άρθρο 2 παράγραφος 1 στοιχείο δ).

Ο συντελεστής, μη συμπεριλαμβανομένων του νομισματικού αποθεματικού του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα εγγυήσεων, του αποθεματικού για την εγγύηση των δανείων και του αποθεματικού επείγουσας βοήθειας, που θα εφαρμοστεί στο ακαθάριστο εθνικό προϊόν των κρατών μελών για το τρέχον οικονομικό έτος ανέρχεται σε 0,4056 %.

>ΘΕΣΗ ΠIΝΑΚΑ>

Θέση 1 4 0 1 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) και του άρθρου 6 πρώτο εδάφιο της απόφασης 94/728/ΕΚ, Ευρατόμ, που αντιστοιχούν στο νομισματικό αποθεματικό του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα εγγυήσεων

>ΘΕΣΗ ΠIΝΑΚΑ>

Απόφαση 94/728/ΕΚ, Ευρατόμ του Συμβουλίου της 31ης Οκτωβρίου 1994 για το σύστημα ιδίων πόρων των Κοινοτήτων (ΕΕ L 293 της 12.11.1994, σ. 9), και ιδίως το άρθρο 2 παράγραφος 1 στοιχείο δ) και το άρθρο 6 πρώτο εδάφιο.

Το προσωρινό ποσό αντιστοιχεί σε συντελεστή ύψους 0,0058 % που πρόκειται να εφαρμοστεί επί του ακαθάριστου εθνικού προϊόντος των κρατών μελών.

Η κατανομή των καταβολών έχει ως εξής:

>ΘΕΣΗ ΠIΝΑΚΑ>

Ωστόσο, το πραγματικά καταβλητέο ποσό θα περιοριστεί στο ποσό της μεταφοράς από το κεφάλαιο Β1-6 0 της κατάστασης δαπανών του τμήματος III «Επιτροπή» στο πλαίσιο του νομισματικού αποθεματικού.

Θέση 1 4 0 2 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 94/728/ΕΚ, Ευρατόμ, που αντιστοιχούν στο αποθεματικό για τη χορήγηση και την εγγύηση δανείων

>ΘΕΣΗ ΠIΝΑΚΑ>

Απόφαση 94/728/ΕΚ, Ευρατόμ του Συμβουλίου της 31ης Οκτωβρίου 1994 για το σύστημα ιδίων πόρων των Κοινοτήτων (ΕΕ L 293 της 12.11.1994, σ. 9), και ιδίως το άρθρο 2 παράγραφος 1 στοιχείο δ).

Ο κανονισμός (ΕΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994, περί σύστασης του Ταμείου Εγγυήσεων, το οποίο αφορά τις εξωτερικές ενέργειες (EE L 293 της 12.11.1994, σ. 1).

Κανονισμός (ΕΚ, Ευρατόμ) αριθ. 2729/94 του Συμβουλίου της 31ης Οκτωβρίου 1994 για τροποποίηση του κανονισμού (ΕΟΚ, Ευρατόμ) αριθ. 1552/89 για την εφαρμογή της απόφασης 88/376/ΕΟΚ, Ευρατόμ για το σύστημα ιδίων πόρων των Κοινοτήτων (ΕΕ L 293 της 12.11.1994, σ. 5).

Κανονισμός (ΕΚΑΧ, ΕΚ, Ευρατόμ) αριθ. 2730/94 του Συμβουλίου της 31ης Οκτωβρίου 1994 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 293 της 12.11.1994, σ. 7).

Κανονισμός αριθ. 2040/2000 του Συμβουλίου της 26ης Σεπτεμβρίου 2000 σχετικά με τη δημοσιονομική πειθαρχία (ΕΕ L 244 της 29.09.2000, σ. 27).

>ΘΕΣΗ ΠIΝΑΚΑ>

Θέση 1 4 0 3 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 94/728/ΕΚ, Ευρατόμ, που αντιστοιχούν στο αποθεματικό χορήγησης επείγουσας βοήθειας

>ΘΕΣΗ ΠIΝΑΚΑ>

Αποφάσεις του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992 περί δημιουργίας ενός αποθεματικού για έκτακτη βοήθεια.

Κανονισμός (ΕΚ, Ευρατόμ) αριθ. 2729/94 του Συμβουλίου της 31ης Οκτωβρίου 1994 για τροποποίηση του κανονισμού (ΕΟΚ, Ευρατόμ) αριθ. 1552/89 για την εφαρμογή της απόφασης 88/376/ΕΟΚ, Ευρατόμ για το σύστημα ιδίων πόρων των Κοινοτήτων (ΕΕ L 293 της 12.11.1994, σ. 5).

Κανονισμός (ΕΚΑΧ, ΕΚ, Ευρατόμ) αριθ. 2730/94 του Συμβουλίου της 31ης Οκτωβρίου 1994 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 293 της 12.11.1994, σ. 7).

Κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000 σχετικά με τη δημοσιονομική πειθαρχία (ΕΕ L 244 29.09.2000, σ. 27).

Όταν η Επιτροπή κρίνει ότι είναι απαραίτητο να ανατρέξει στο αποθεματικό αυτό, συγκαλεί τριμερή συνεδρίαση το συντομότερο δυνατό προκειμένου να επιτύχει τη συμφωνία των δύο κλάδων της αρμόδιας για τον προϋπολογισμό αρχής, ως προς την ανάγκη να ανατρέξει και ως προς το απαιτούμενο ποσό. Η κινητοποίηση του σχετικού αποθεματικού πραγματοποιείται με μεταφορά πιστώσεων στα σχετικά κονδύλια του προϋπολογισμού.

>ΘΕΣΗ ΠIΝΑΚΑ>

ΚΕΦΑΛΑΙΟ 1 5 - ΔΙΟΡΘΩΣΗ ΤΩΝ ΑΝΙΣΟΡΡΟΠΙΩΝ ΣΤΟΝ ΠΡΟΫΠΟΛΟΓΙΣΜΟ

Άρθρο 1 5 0 - Διόρθωση των ανισορροπιών στον προϋπολογισμό που χορηγήθηκε στο Ηνωμένο Βασίλειο σύμφωνα με τις διατάξεις των άρθρων 4 και 5 της απόφασης 94/728/ΕΚ, Ευρατόμ

>ΘΕΣΗ ΠIΝΑΚΑ>

Απόφαση αριθ. 94/728/ΕΚ, Ευρατόμ του Συμβουλίου της 31ης Οκτωβρίου 1994 σχετικά με το σύστημα ιδίων πόρων (ΕΕ L 293 της 12.11.1994, σ. 9), και ιδίως τα άρθρα 4 και 5.

>ΘΕΣΗ ΠIΝΑΚΑ>

ΚΕΦΑΛΑΙΟ 1 9 - ΕΞΟΔΑ ΤΩΝ ΚΡΑΤΩΝ ΜΕΛΩΝ ΓΙΑ ΤΗΝ ΕΙΣΠΡΑΞΗ ΤΩΝ ΙΔΙΩΝ ΠΟΡΩΝ

Άρθρο 1 9 0 - Έξοδα των κρατών μελών για την είσπραξη των ιδίων πόρων

>ΘΕΣΗ ΠIΝΑΚΑ>

Απόφαση αριθ. 94/728/ΕΚ, Ευρατόμ του Συμβουλίου της 31ης Οκτωβρίου 1994 σχετικά με το σύστημα ιδίων πόρων ΕΕ L 293 της 12.11.1994, σ. 9), και ιδίως τα άρθρα 2 και 3.

>ΘΕΣΗ ΠIΝΑΚΑ>

ΤΙΤΛΟΣ 3 -- ΔΙΑΘΕΣΙΜΟ ΠΛΕΟΝΑΣΜΑ (ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ)

>ΘΕΣΗ ΠIΝΑΚΑ>

ΤΙΤΛΟΣ 3 -- ΔΙΑΘΕΣΙΜΟ ΠΛΕΟΝΑΣΜΑ (ΛΕΠΤΟΜΕΡΕΙΕΣ )

ΚΕΦΑΛΑΙΟ 3 0 - ΔΙΑΘΕΣΙΜΟ ΠΛΕΟΝΑΣΜΑ ΤΟΥ ΠΡΟΗΓΟΥΜΕΝΟΥ ΟΙΚΟΝΟΜΙΚΟΥ ΕΤΟΥΣ

Άρθρο 3 0 0 - Διαθέσιμο πλεόνασμα του προηγούμενου οικονομικού έτους

>ΘΕΣΗ ΠIΝΑΚΑ>

Δημοσιονομικός κανονισμός της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (EE L 356 της 31.12.1977, σ. 1), όπως τροποποιήθηκε τελευταία από τον κανονισμό (EK, EKAX, Ευρατόμ) αριθ. 2673/1999 (EE L 326 της 18.12.1999, σ. 1).

Κανονισμός (ΕΚ, Ευρατόμ) αριθ. 1150/2000 του Συμβουλίου της 22ας Μαΐου 2000 για την εφαρμογή της απόφασης 94/728/ΕΚ, Ευρατόμ για το σύστημα ιδίων πόρων των Κοινοτήτων (ΕΕ L 130 της 31.5.2000, σ. 1).

Σύμφωνα με τις διατάξεις του άρθρου 32 του δημοσιονομικού κανονισμού, το υπόλοιπο κάθε οικονομικού έτους εγγράφεται, αναλόγως του αν πρόκειται για πλεόνασμα ή έλλειμμα, στα έσοδα ή στα έξοδα, στον προϋπολογισμό του επόμενου οικονομικού έτους.

Οι κατάλληλες εκτιμήσεις των εν λόγω εσόδων ή εξόδων εγγράφονται στον προϋπολογισμό κατά τη διαδικασία του προϋπολογισμού και, ενδεχομένως, με προσφυγή στη διαδικασία της διορθωτικής επιστολής που υποβάλλεται σύμφωνα με το άρθρο 14 του δημοσιονομικού κανονισμού. Συντάσσονται σύμφωνα με τις αρχές που προβλέπονται στο άρθρο 15 του κανονισμού (ΕΚ, Ευρατόμ) αριθ. 1150/2000.

Μετά την εκκαθάριση των λογαριασμών κάθε οικονομικού έτους, η διαφορά σε σχέση με τις προβλέψεις εγγράφεται στον προϋπολογισμό του επόμενου οικονομικού έτους μέσω ενός διορθωτικού ή/και συμπληρωματικού προϋπολογισμού.

Ένα έλλειμμα εγγράφεται στο κεφάλαιο Β0-3 0 της κατάστασης δαπανών του τμήματος III «Επιτροπή».

ΚΕΦΑΛΑΙΟ 3 5 - ΠΛΕΟΝΑΣΜΑ ΙΔΙΩΝ ΠΟΡΩΝ ΠΟΥ ΣΤΗΡΙΖΟΝΤΑΙ ΣΤΟ ΑΚΑΘΑΡΙΣΤΟ ΕΘΝΙΚΟ ΠΡΟΪΟΝ, ΤΟ ΟΠΟΙΟ ΑΦΟΡΑ ΤΟΝ ΟΡΙΣΤΙΚΟ ΥΠΟΛΟΓΙΣΜΟ ΤΗΣ ΧΡΗΜΑΤΟΔΟΤΗΣΗΣ ΤΗΣ ΔΙΟΡΘΩΣΗΣ ΤΩΝ ΑΝΙΣΟΡΡΟΠΙΩΝ ΣΤΟΝ ΠΡΟΫΠΟΛΟΓΙΣΜΟ ΥΠΕΡ ΤΟΥ ΗΝΩΜΕΝΟΥ ΒΑΣΙΛΕΙΟΥ

Άρθρο 3 5 9 - Αποτέλεσμα του οριστικού υπολογισμού της χρηματοδότησης της διόρθωσης των ανισορροπιών στον προϋπολογισμό υπέρ του Ηνωμένου Βασιλείου για τα οικονομικά έτη από το 1991 κ.ε.

Θέση 3 5 9 7 - Αποτέλεσμα του οριστικού υπολογισμού της χρηματοδότησης της διόρθωσης των ανισορροπιών στον προϋπολογισμό υπέρ του Ηνωμένου Βασιλείου για το οικονομικό έτος 1997

>ΘΕΣΗ ΠIΝΑΚΑ>

Αποτέλεσμα του οριστικού υπολογισμού της χρηματοδότησης της διόρθωσης των ανισορροπιών στον προϋπολογισμό υπέρ του Ηνωμένου Βασιλείου για το οικονομικό έτος 1997.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΙΝΑΚΑΣ 2

Καθορισμός των προς καταβολή ιδίων πόρων «ΦΠΑ» και της δημοσιονομικής επιβάρυνσης που θα αναλάβουν τα κράτη μέλη για τη χρηματοδότηση της διόρθωσης υπέρ του Ηνωμένου Βασιλείου, επιβάρυνση που προστίθεται στο συμπληρωματικό πόρο σύμφωνα με τις διατάξεις του άρθρου 5 παράγραφος 2 της απόφασης 94/728/EK, Ευρατόμ

>ΘΕΣΗ ΠIΝΑΚΑ>

ΠΙΝΑΚΑΣ 3

Καθορισμός του ενιαίου συντελεστή και κατανομή των ιδίων πόρων που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 94/728/EK, Ευρατόμ

>ΘΕΣΗ ΠIΝΑΚΑ>

ΠΙΝΑΚΑΣ 4

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Σημ.: Οι υπολογισμοί έγιναν με προσέγγιση 15 δεκαδικών.

>ΘΕΣΗ ΠIΝΑΚΑ>

Σημ.: Οι υπολογισμοί έγιναν με προσέγγιση 15 δεκαδικών

ΠΙΝΑΚΑΣ 6

ΠΙΝΑΚΑΣ 6 -Υπολογισμός του ακαθάριστου ποσού της διόρθωσης υπέρ του Ηνωμένου Βασιλείου

(σύμφωνα με το άρθρο 2 παράγραφος 4 της απόφασης για το σύστημα των ιδίων πόρων)

>ΘΕΣΗ ΠIΝΑΚΑ>

Υπολογισμός των μεριδίων των κρατών μελών, προσδιορισμός του συντελεστή ΦΠΑ και του ακαθάριστου ποσού της διόρθωσης υπέρ του Ηνωμένου Βασιλείου

>ΘΕΣΗ ΠIΝΑΚΑ>

ΠΙΝΑΚΑΣ 7

Ανακεφαλαίωση της χρηματοδότησης των δαπανών

>ΘΕΣΗ ΠIΝΑΚΑ>

3. Η ΚΑΤΑΣΤΑΣΗ ΤΩΝ ΔΑΠΑΝΩΝ

3.1. Τμήμα III Επιτροπή

>ΘΕΣΗ ΠIΝΑΚΑ>

ΥΠΟΔΙΑΙΡΕΣΗ B7 - ΕΞΩΤΕΡΙΚΕΣ ΔΡΑΣΕΙΣ

ΤΙΤΛΟΣ Β7-5 - ΣΥΝΕΡΓΑΣΙΑ ΜΕ ΤΑ ΚΡΑΤΗ ΕΤΑΙΡΟΥΣ ΤΗΣ ΑΝΑΤΟΛΙΚΗΣ ΕΥΡΩΠΗΣ ΚΑΙ ΤΗΣ ΚΕΝΤΡΙΚΗΣ ΑΣΙΑΣ ΚΑΙ ΜΕ ΤΙΣ ΧΩΡΕΣ ΤΩΝ ΔΥΤΙΚΩΝ ΒΑΛΚΑΝΙΩΝ

ΚΕΦΑΛΑΙΟ B7-5 4 - ΣΥΝΕΡΓΑΣΙΑ ΜΕ ΤΙΣ ΧΩΡΕΣ ΤΩΝ ΔΥΤΙΚΩΝ ΒΑΛΚΑΝΙΩΝ

Άρθρο Β7-541Α - Βοήθεια στις χώρες των Δυτικών Βαλκανίων - Δαπάνες για τη διοικητική διαχείριση

>ΘΕΣΗ ΠIΝΑΚΑ>

Παλαιά άρθρα Β7-5 4 1 Α και Β7-5 4 2 Α

Σχόλια αμετάβλητα

Άρθρο B7-5 4 1 -- Βοήθεια στις χώρες των Δυτικών Βαλκανίων

>ΘΕΣΗ ΠIΝΑΚΑ>

Παλαιά άρθρα Β7-5 4 1 (εν μέρει) και Β7-5 4 2

Σχόλια αμετάβλητα

>ΘΕΣΗ ΠIΝΑΚΑ>

i Μετά την αφαίρεση 46 900 000 ευρώ σε μεταφορές πιστώσεων πληρωμής. ii Εκ των οποίων 106 044 000 ευρώ του επιχειρησιακού κονδυλίου και 2 379 600 ευρώ του διοικητικού κονδυλίου εγγράφονται στο κεφάλαιο Β0-4 0. iii 2 379 600 ευρώ του διοικητικού κονδυλίου εγγράφονται στο κεφάλαιο Β0-4 0.

Άρθρο Β7-542 - Βοήθεια για την ανασυγκρότηση και τη δημοκρατία στη Δημοκρατία της Σερβίας

>ΘΕΣΗ ΠIΝΑΚΑ>

Παλαιό άρθρο Β7-5 4 1 (εν μέρει)

Σχόλια αμετάβλητα

>ΘΕΣΗ ΠIΝΑΚΑ>

ΑΡΘΡΟ B7-546 - Παροχή βοήθειας για την ανασυγκρότηση του Κοσσυφοπεδίου

>ΘΕΣΗ ΠIΝΑΚΑ>

Σχόλια αμετάβλητα

>ΘΕΣΗ ΠIΝΑΚΑ>

i Μετά από αφαίρεση 20 000 000 ευρώ μεταφερθεισών πιστώσεων πληρωμών.

Άρθρο B7-5 4 7 - Προσωρινές πολιτικές διοικήσεις

>ΘΕΣΗ ΠIΝΑΚΑ>

Σχόλια αμετάβλητα

>ΘΕΣΗ ΠIΝΑΚΑ>

i Εκ των οποίων 1 000 000 ευρώ εγγράφονται στο κεφάλαιο Β0-4 0 ii Εκ των οποίων 1 000 000 ευρώ εγγράφονται στο κεφάλαιο Β0-4 0

ΑΡΘΡΟ B7-548 Μακροοικονομική αρωγή στις χώρες των Δυτικών Βαλκανίων

>ΘΕΣΗ ΠIΝΑΚΑ>

Πρώην άρθρο Β7-5 3 2

Σχόλια αμετάβλητα

>ΘΕΣΗ ΠIΝΑΚΑ>

Πιστώσεις πληρωμών που έχουν μεταφερθεί

ΤΙΤΛΟΣ B7-7 - ΕΥΡΩΠΑΪΚΗ ΠΡΩΤΟΒΟΥΛΙΑ ΓΙΑ ΤΗ ΔΗΜΟΚΡΑΤΙΑ ΚΑΙ ΤΗΝ ΠΡΟΑΣΠΙΣΗ ΤΩΝ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ

ΚΕΦΑΛΑΙΟ B7-70 - ΕΥΡΩΠΑΪΚΗ ΠΡΩΤΟΒΟΥΛΙΑ ΓΙΑ ΤΗ ΔΗΜΟΚΡΑΤΙΑ ΚΑΙ ΤΗΝ ΠΡΟΑΣΠΙΣΗ ΤΩΝ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ

Άρθρο Β7-702 Α - Στήριξη της διαδικασίας εκδημοκρατισμού και της ενίσχυσης του κράτους δικαίου - Δαπάνες για τη διοικητική διαχείριση

>ΘΕΣΗ ΠIΝΑΚΑ>

Να προστεθεί η ακόλουθη παρατήρηση :

Η πίστωση αυτή καλύπτει επίσης τις διοικητικές πιστώσεις των άρθρων Β7-704 και Β7-709.